Document ID: /roh_data/filtered/fineweb-2-filterrobots_roh.jsonl.gz/69231

Branscha da laina pretenda mesiras immediatas
- Gievgia, 19.2.2015, 10:34
Il ferm franc svizzer metta sut squitsch la branscha da guaud e da laina en Svizra. Numerusas plazzas da lavur en l'entir pajais sajan periclitadas, averteschan las associaziuns da las branschas.
La branscha da laina pretenda perquai da la politica meglras cundiziuns generalas per sminuir las consequenzas dal ferm franc. Tranter auter duai vegnir desistì per in temp limità da la taxa sin il traffic da camiuns pesants dependenta da la prestaziun per transports da laina nunelavurada.
Plinavant duai il pais lubì per transports vegnir auzà da 40 sin 44 tonnas. Da la Confederaziuns e dals chantun pretenda la branscha ch’els tirian enavant e rinforzian las investiziuns per la tgira da guaud.
RR novitads 11:00